ความคิดเห็นของผู้เรียนที่มีต่อการจัดการเรียนการสอนที่เน้นผู้เรียนเป็นสำคัญของวิทยาลัย ในสังกัดสถาบันการอาชีวศึกษา กรุงเทพมหานคร 1
Students' opinions on student-centered instructional management of colleges under Bangkok metropolitan administration 1 vocational education institute
การเรียนรู้ -- กิจกรรมการเรียนการสอน
นักเรียน -- ทัศนคติ
โรงเรียนอาชีวศึกษา -- การบริหาร
การศึกษา -- การบริหาร
การวิจัยในครั้งนี้มีวัตถุประสงค์เพื่อ 1) ศึกษาความคิดเห็นของผู้เรียนที่มีต่อการจัคการเรียนการสอนที่เน้นผู้เรียนเป็นสำคัญของวิทยาลัยในสังกัดสถาบันการอาชีวศึกษา กรุงเทพมหานคร 2) เปรียบเทียบความคิดเห็นของผู้เรียนจำแนกตามแผนกที่ศึกษา 3) เปรียบเทียบความคิดเห็นของผู้เรียนจำแนกตามชั้นปีที่ศึกษา 4) ศึกษาข้อเสนอแนะที่มีต่อการจัดการเรียนการสอนที่เน้นผู้เรียนเป็นสำคัญของวิทยาลัย ในสังกัดสถาบันการอาชีวศึกษากรุงเทพมหานคร 1 ประชากรที่ใช้ในการวิจัยครั้งนี้ ได้แก่ นักเรียน จำนวน 267 คน เครื่องมือที่ใช้ในการวิจัย เป็นแบบสอบถามมาตร ประมาณค่า 5 ระดับและแบบตรวจสอบรายการ สถิติที่ใช้ในการวิเคราะห์ข้อมูลได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน การทดสอบค่าที่และการวิเคราะห์ความแปรปรวนทางเดียว ผลการวิจัยพบว่า 1. การจัดการเรียนการสอนที่เน้นผู้เรียนเป็นสำคัญของวิทยาลัย ในสังกัดสถาบันการอาชีวศึกษา กรุงเทพมหานคร มีความเหมาะสมในระดับมาก เมื่อพิจารณาเป็นรายด้าน เรียงลำดับ ค่าเฉลี่ย ดังนี้ ด้านการจัดบรรยากาศการเรียนรู้ มีค่าเฉลี่ยสูงสุด รองลงมา ได้แก่ ด้านการวัดผลและประเมิน และด้านการจัดเนื้อหาสาระ มีค่าเฉลี่ยต่ำสุด 2. ความคิดเห็นของผู้เรียน ในภาพรวมไม่มีความแตกต่างกันตามแผนกที่ศึกษา 3. ความคิดเห็นของผู้เรียนที่มีต่อการจัดการเรียนการสอนที่เน้นผู้เรียนเป็นสำคัญของวิทยาลัย แผนกช่างอุตสาหกรรม มีความเห็นแตกต่างกันในระหว่างชั้นปีที่ศึกษาใน 3 ด้าน คือ ด้านการจัดเนื้อหาสาระ ด้านสื่อการเรียนการสอน และด้านการจัดบรรยากาศการเรียนรู้ ส่วนแผนกพาณิชยการ มีความแตกต่างกันในระหว่างชั้นปีที่ศึกษา 3 ด้าน คือ ด้านสื่อการสอน ด้านการวัดผลและประเมินผล และด้านการจัดบรรยากาศการเรียนรู้และ 4.ข้อเสนอแนะต่อการเรียนการสอนมีดังนี้ ควร จัดเนื้อหาสาระให้ครอบคลุมตรงจุดประสงค์และให้สอดคล้องกับครูผู้สอน ผู้เรียนและสาขาที่เรียน ควรมีสื่อหลายรูปแบบ ควรมีการวัดผลและประเมินผลอย่างต่อเนื่องและนักเรียนควรมีส่วนร่วมในการวัดและประเมินผล
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
เปรมสุรีย์ เชื่อมทอง
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา